Тюбингта шуып имгәнгән 16 баланы хастаханәгә китергәннәр

	1-9 гыйнвар көннәрендә тюбингта шуып имгәнгән 16 баланы Республика балалар клиник хастаханәсенә китергәннәр. Бу хакта «Татар информ» агентлыгына клиника матбугат үзәгеннән хәбәр иттеләр.	 Балалар хастаханәсеннән хәбәр итүләренчә, иң авыр очрак үсмер кыз белән була. 2 гыйнвар көнне үсмер кыз ватрушкада шуганда агачка килеп бәрелә. Аның башы җитди җәрәхәтләнә. Балага нейрохирурглар операция ясый. Хәзерге вакытта кызны табиблар күзәтә. Тагын бер малай петарда аттырган вакытта җәрәхәтләнә. Аны хастаханәнең кабул итү бүлегенә китерәләр. Бу хакта да хастаханәнең матбугат үзәгеннән хәбәр итәләр. Ул җиңелчә яра белән котыла. Табиблар тиешле ярдәмне күрсәткәннән соң, шул ук көнне пациентны өенә кайтарып җибәрә. 
	---	
Матбугат.ру

	№ --- | 10.01.2023	


